CELEX: C2005/193/01
Language: fi
Date: 2005-08-06 00:00:00
Title: Yhteisöjen tuomioistuimen tuomio, (kolmas jaosto) 16 päivänä kesäkuuta 2005, asiassa C-123/02: Euroopan parlamentti vastaan Royal & Sun Alliance Insurance (Välityslauseke — Vakuutussopimukset — Irtisanominen vakuutetun vaaran lisääntymisen vuoksi — Lainvastaisuus — Sopimukseen perustuva vastuu — Vahingonkorvaus)

6.8.2005   
            
            
               FI
            
            
               Euroopan unionin virallinen lehti
            
            
               C 193/1
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   16 päivänä kesäkuuta 2005,
   asiassa C-123/02: Euroopan parlamentti vastaan Royal & Sun Alliance Insurance (1)
   
   (Välityslauseke - Vakuutussopimukset - Irtisanominen vakuutetun vaaran lisääntymisen vuoksi - Lainvastaisuus - Sopimukseen perustuva vastuu - Vahingonkorvaus)
   (2005/C 193/01)
   Oikeudenkäyntikieli: ranska
   Asiassa C-123/02, jossa on kyse EY 238 artiklaan perustuvasta kanteesta, joka on nostettu 5.4.2002, Euroopan parlamentti (asiamiehinään D. Petersheim, O. Caisou-Rousseau ja M. Ecker) vastaan Royal & Sun Alliance Insurance (asianajajat J.-L. Fagnart ja L. Vael), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit R. Schintgen (esittelevä tuomari) ja K. Schiemann, julkisasiamies: P. Léger, kirjaaja: johtava hallintovirkamies M. Múgica Arzamendi, on antanut 16.6.2005 tuomion, jonka tuomiolauselma on seuraava:
   
               1)
            
            
               Siinä, että Royal & Sun Alliance Insurance on irtisanonut sopimuksiinsa nro 5.013.347 ja 1F516.071 perustuvat vakuutusturvansa, mikä on annettu tiedoksi 9.10.2001 ja 6.11.2001 Euroopan parlamentille, on kyse näiden sopimusten lainvastaisesta irtisanomisesta.
            
         
               2)
            
            
               Royal & Sun Alliance Insurance velvoitetaan korvaamaan Euroopan parlamentille sopimusten nro 5.013.347 ja 1F516.071 lainvastaisesta irtisanomisesta aiheutunut vahinko.
            
         
               3)
            
            
               Royal & Sun Alliance Insurancen Euroopan parlamentille aiheuttaman vahingon korvaamiseksi maksettava määrä vuodelta 2001 saadaan kertomalla 205 131,75 euron summa niiden vakuutusmaksujen prosenttimäärällä, jotka kyseinen yhtiö on saanut vakuutusmaksujen kokonaissummasta, joka parlamentin on ollut maksettava neljälle rinnakkaisvakuutuksen antajalle, ja kertomalla 178 453,01 euron summa mainitulla prosenttiluvulla ja murtoluvulla 44/46, joka vastaa suhteutusta kuluneeseen aikaan. Näiden tulojen summasta on sen jälkeen vähennettävä määrä, jonka mainittu toimielin on maksanut tai joka sen olisi tullut maksaa Royal & Sun Alliance Insurancelle sen Belgiassa ja Luxemburgissa sijaitsevaa omaisuutta koskevan ”työriidat — attentaatit” vakuutusturvan perusteella 5.11.2001 ja 31.12.2001 väliseltä ajalta ja kaikkien Ranskassa sijaitsevaa omaisuutta koskevien vakuutusturvien perusteella 18.11.2001 ja 31.12.2001 väliseltä ajalta.
            
         
               4)
            
            
               Royal & Sun Alliance Insurancen Euroopan parlamentille aiheuttaman vahingon korvaamiseksi maksettava määrä vuodelta 2002 saadaan kertomalla 389 291,73 euron summa niiden vakuutusmaksujen prosenttimäärällä, jotka Royal & Sun Alliance Insurance olisi saanut niiden vakuutusmaksujen kokonaissummasta, jotka Euroopan parlamentin olisi tullut maksaa neljälle rinnakkaisvakuutuksen antajalle vuoden 2002 vakuutusturvasta ja vähentämällä näin saadusta tulosta määrä, joka tämän toimielimen olisi ollut maksettava Royal & Sun Alliance Insurancelle kaikkien Ranskassa sijaitsevaa omaisuutta koskevien aineellisten vahinkojen kattamisen perusteella vuodelta 2002.
            
         
               5)
            
            
               Määrät, jotka Royal & Sun Alliance Insurancen on maksettava Euroopan parlamentille, kasvavat laissa määrättyä korkoa 4.4.2002 lukien.
            
         
               6)
            
            
               Royal & Sun Alliance Insurance velvoitetaan korvaamaan oikeudenkäyntikulut.
            
         
      (1)  EYVL C 144, 15.6.2002.